钦定古今图书集成/方舆汇编/职方典/第1053卷 > 建宁府山川考一 府志
## 钦定古今图书集成/方舆汇编/职方典/第1053卷 > 建宁府山川考一 府志

本府。〈建安县附郭。〉

黄华山　在府城东北。自浙之处州绵亘六七百里，止于此山。刘宋时，守华瑾之徙治山西麓。宋韩世忠讨范汝为，尝屯兵其上，后守赵善后垄。其下为义垄。元末左丞阮德柔筑城山顶，下属旧城，以御陈友谅。明初都指挥时禹拓大之，此山遂在城中。上有楼曰“黄华” 、铁狮、白鹤、紫芝、黎岳、屏风、天湖诸峰，环峙雄踞，若“骞若翥。” 《一郡》

壮观也。楼之台曰“冠山” ，阁、曰“凭虚” ，轩、曰“待月，亭” 、曰《咸宜》，东门曰《寅宾》，西门曰《寅饯》。嘉靖中，佥事汪佃所建。山前潭曰“北潭。”

象山　在府城东南三里。山形如象，其鼻回转，抱水一泓，冬夏不涸。形家名“白象卷湖。”

梨山　，上有梨山庙。唐李频刺吏时，雅好此山，公暇时往游。频卒官，父老相率葬于县之永洛洲，既即此山立庙，宋时雨旸应祷，累封灵祐福应威济信顺王。然当时以为李回。洪迈守郡时，祈雨神祠，作祝文云：“亟回哀眷。” 书吏持白曰：“回字犯相公讳，请改之。” 盖徐铉作《稽神录》以为回。后迈读《文艺李频传》，方证为频。元国初，则于学宫作《泽民分灵祠》祀之。揭祐民作祠乐歌：“山为钩曲藏神宫，拂天云旗揭灵风。云何王阳招之东，乘彼赤罴驾文熊。飘然遨游硕环雍，帝裔队仗王仪容。手挟隋矢井和弓，下庭考鼓兼鸣钟。铜梨白雉血在中，淋漓酒肴荐和雝。引接我士俱登庸，上天翩翩策飞龙。” 征南将军左丞何？道入闽，师抵建宁，旬馀不下，左丞震怒，刻日拔城。是夕，梦唐衣冠者立帐前，圆目长髯曰：“吾以一城生命付汝，勿妄杀。” 觉询土人，“此间何神最灵？” 一僧以梨山庙对，言其形似俨如梦中。左丞跃然曰：“果如神言，吾忍戮之。” 翌日，守将达元芳以城来献。越二日，太守瞿也先率耆老诣军门降，左丞大悦，入城，市不易肆。洪武十一年，厘正祀典，第称建州刺史李公，令有司春秋致祭。六月六日为频诞日，亦诣祭之。下有小梨山，由今庙小径入，约五里许，地名濑石。前小源漈，下有古基及小庙。又传神殁葬此。既立今庙，一夕大雷雨，小庙香炉飞上庙前大梨树，建人遂截梨刻像，今正殿像是也。像貌常泽，相传座下有井有龙居润蒸神貌。祠左有临清阁，刻频建中诗。按《唐书李频传》，谓“盗发频冢，寿昌人为之掩覆。” 郑谷《哭频》诗：“令终归故里，末岁道如初。雨坟生野蕨，乡奠钓江鱼。” 曹松《哭频》诗：“瘴中无子奠，岭外一妻孀。恐是浮吟骨，东归就故乡。” 则永洛洲其衣冠之藏尔。

龟山　在汉溪之东。相传曹圣者尝为邑人雷氏择此地葬祖下。有“曹山寺” ，祀先之所。

《曹高山　上有曹圣者茶场》。

虎头岩山　山多奇石，前耸一峰若虎首。上有马仙姑庵。仙姑，将相里人，嫁期年而寡。纺绩养姑，出入徒跣展，盖渡溪不借舟。尝语人曰：“我非世人，奈姑在耳。”或旱暵，乡人举迎祈雨，立应。后姑以寿终，襄事毕，遂飞升去。侧有凉伞山，其形如伞，下有孤石，耸如人立，俗呼为石人。又《霍童志》：马仙姑姊妹三人，长适霍童青岩家，贞洁不偶。一日浣布，霍童流有仙桃一枚半，馀啖二姝，三人同日升天。又按《列仙传》：马大仙，唐末处州马氏女。既嫁家贫，养姑尤谨。遇异人授以仙术，往来佣织，去家百里，有美食，即以荐姑。今闽中多祀马仙姑者，亦不知是何仙也。

鸡足山　三峰如鸡足，下有报恩院，又名卧云庵，宋释崇因居之。《五灯会元》：崇因，长乐陈氏子。六岁礼鼓山披削于国师言下发明。开堂日，僧问：“诸佛出世，天花乱坠。和尚出世，有何祥瑞？” 师曰：“昨日新雷发，今朝细雨飞。” 问：“如何是诸佛元旨？” 师曰：“草鞋木覆。” 开宝三年示寂。茶毗，收舍利三百馀并灵骨，归于鸡足山卧云院建塔，即此三门山　。王氏据闽，于此置栅防守。

龙池山　山顶池有龙居之，遇旱触以物即雨。凉伞山　在虎头岩侧，形如伞，下有孤石高耸如人拱立，俗又呼为“石人山。”

队羊山　：连冈接陇而下，形如队羊。

大富山　在龙津，培𪣻而润，其地宜水。元杨达卿，文敏，荣祖也。家素饶，好为德。左丞阮德柔治建宁，迎致官舍为子弟师，强之仕，不应。达卿之为德也，推衣食以赈饥寒，出赀市牛以助耕作。岁首则设酒食会乡人，戒毋锻山林，恐伤昆虫。草木之生，有截流毒鱼探巢取𪃟者，皆予之钱，糓劝勿为。会岁饥欲发廪，恶其有名，告人曰：“有种吾山一株木者，酬以粟一斗寔，不问其种否。” 及木，大戒子孙毋售也。惟圣人之庙，学浮屠、老氏之宫、神祠杠梁，与贫人之欲为庐舍、死无以为棺者，于是乎取之。里人名其山曰“万木北山　。” 宋徐大正居此，作《闲轩。秦观记》：建安之北有山，岿然与州治相直，曰北山。山之南有涧，涧之南有横阜，背山而面阜据。涧之北滨，有屋数十楹，则东海徐君大正燕居之地也，其名曰“闲轩。” 去轩数十里，有田可以给𫗴粥，供丝麻，宾婚燕祭之用，取具君将归而老焉，而求记于高。

邮秦观

滚坑山　在府城南铁狮峰下。相传，王延政据建时，有蛟滚山成坑，因名。

壑源山　，在凤凰山南，高百丈，所产茶为外焙冠。《舆地广记》：“壑源茶” 即此。

瑞峰山　在白塔里人，太师杨荣祖墓在焉。建祠其下，因名“瑞峰寺。”

仙人山　：在璜溪山。自郭岩发迹，高耸而下，至此平如仙人撒网形，故名。

马鞍山　在城东北，又以古有瑞峰寺名。瑞峰，郡主山也。宋守韩元吉以其卑于朝山，植万松焉。与马鞍相属者，曰鸡笼山。

白鹤山　《寰宇记》：“东晋时，望气者言，山有王气，将发之，朝凿暮合，上见白鹤双翔，因名白鹤山。” 宋孝宗初，封建国公，后自普安郡王进封建王，既即位，升州为府。山麓有甘泉，饮之愈病，涌则可占岁前有熙然堂，宋守黄遹构以劝农，今夷为民居矣，但尚名“探春亭” 也。傍有真如寺，寺西南地势隆起若龟状，两水流前，而紫芝、铁狮、云际、梅仙诸峰，争奇献秀。元寺僧无涯为檀施，郡人杨彦祯予以龙津木三百，兼给运资。无涯曰：“莫为谢，寺傍西南地，吉壤也。君父未葬，请奉君彦祯葬。父后生文敏云。” 又岳祠东庑壁有乔戚里画，元时名画也。

鸡笼山　：在府东北五里，与马鞍山联属。竹木蓊郁，状若鸡笼，故名。

响山　，汉梅福炼丹响山，其徒陈先生每窃食之。福怒，拔剑逐先生，先生逃入此洞，名逃奴洞矣。《西汉书》：“梅福字子真，九江寿春人也。去官归寿春，数言变事。至王莽专政，一朝弃妻子去九江。其后人有见福于会稽，变名姓为吴门市卒，至今传以为仙。”

天马山　：在府城东北二里。山巅有峰高圆，由东而分为白鹤山，中为小黄华山，西来突起圆陇于全府治之后，与大黄华相接。

凤凰山　，北苑茶焙在其麓。苏轼《凤咮石砚铭》曰：“北苑龙焙山，如翔凤下饮之状。当其咮有石苍墨，坚致如玉。太原王颐以为砚，予名之曰凤咮” ，即此是也。北苑者，其地宜茶，凡三十里，唐邑人张廷晖居之。廷晖仕闽为阁门使，龙启中，悉以输官，由是有北苑之名。其茶最佳者曰社前，次曰火前，又次曰雨前。火前谓寒食前，“雨前” 谓谷雨也。凤凰山旁曰壑源山，曰沙溪，皆产茶之地。官焙三十有二，小焙十有四。内园三十六所，外园三十八。内园以上供，外园以备赐予，而壑源为冠。五代时，王延政并远近民地悉入官焙。南唐潘承祐判本道征税事，收近焙茶为献，以外焙地还民税，取其乳作片，号“京锭的乳” ，亦名“研膏茶。” 宋太平兴国二年，置龙焙造龙凤茶。咸平中，丁谓为本路漕盐，造御茶，岁进龙凤团各五斤有奇，的乳以下万八千四百六十五斤有奇，创造规摹，精致严谨，因按图绘器具及叙采制入贡法式，曰《建安茶录》。此时建安之茶最天下。其后蔡襄为漕使，改造小龙团茶，每二十八饼重一斤，尤极精妙。元丰初，复下建州制密云龙，其品视小团尤高。熊蕃诗：“外台庆历有仙官龙凤才，闻制小团。” 曾文昭诗：“莆阳学士蓬莱仙，制成月团飞上天。” 又云：“云密新样尤可喜，名出元丰圣天子。” 盖谓是也。大观后，制愈精，数愈多，銙式屡变，名色不一。自贡新迄京锭，皆以品色分纲。绍兴十六年，去京锭，改造大龙团。至三十二年，凡工用之费，筐羞之式，皆漕臣专之。其细色五纲，第一纲曰“贡新” ，第二纲曰“试新” ，第三纲曰“龙团胜雪” ，曰“白茶” ，曰“御苑玉芽” ，曰“万寿龙芽” ，曰“上林第一” ，曰“乙夜供清” ，曰“承平雅玩” ，曰“龙凤英华” ，曰“雪叶” ，曰“蜀葵” ，曰“金钱” ，曰“玉华” ，曰“寸金” ；第四纲曰“龙团胜雪” ，曰“无比寿芽” ，曰“万春银叶” ，曰“宜年宝玉，曰玉清庆雪，曰无疆寿龙，曰玉叶长春，曰瑞云翔龙，曰长寿玉圭，曰兴国岩銙，曰香口焙銙，曰上品拣芽，曰新收拣芽。” 第五纲，曰“太平嘉瑞，曰龙苑报春，曰南山应瑞，曰兴国岩芽，曰兴国岩小龙，曰兴国岩小凤，曰大龙大凤。” 其粗色七纲，曰小龙小凤，曰大龙大凤，曰不入脑。上品拣芽，小龙曰入脑小龙曰入脑小凤曰入脑大龙曰入脑大凤。苑中有漕司行衙及茶堂、星辉馆，又有仓储。建宁、北苑二里，秋苗以给养舂夫，今俱久废，惟御泉亭在焉。御泉一名凤凰泉，一名龙焙泉。宋上供茶，取深仅二尺许，有暗渠通溪，泉日夜从渠出。而《旧志》谓“喊之则出，造毕则竭。” 盖神异其说，以表茶美矣。建人祀张廷晖为茶焙地主。而丁谓监制时作堂曰“茶堂前。”

引三泉为池，曰龙凤池。池中为岛，满植海棠、榉柳。每旭日初升，晴光掩映，浮动如红云然。今焙池俱废，仅云岛隐隐可辨尔。

白土山　，洪武二十四年三月，诏“天下产茶之地，岁有定额，以建宁为上，听茶户采进，勿预有司，曰探春，曰先春，曰次春，曰紫笋，不得碾揉为大小龙团。” 可谓一洗前朝弊政矣。

龙山　状如龙蟠，与凤凰山对峙。

东山　在府城东北二十五里。一名苏口山。与相属者有盘山，以其宽平如盘。明御史滕祐别业在其下。林俊《记》：“闽山水甲天下，建甲闽，武夷甲建，次则无如东山。” 由建东门出，不三十里而近。水可舟，陆可舆马杖屦。山之北，岈然闳壮隽深，中峙若正士。东西山墙列立侍若弟子行。南为凤山，𫶇嵲轩翥，与北相应接。山多筼筜，豫章槠柽，异花茂草，嵚厓邃谷。岩石之奇，或如渥丹，或如濡墨，或赭或殷，或浓或淡，或童或叟，或断复续，或有复无，萦缭拥撗，变幻层出，总而名之曰“东山” ，滕德甫氏别业在焉。其弟吉甫额堂曰“草堂” 、曰“宾凤” ，名台曰“可诗。” 濬泉于丛木灌莽之间以为池，导为沟浍，以溉高下之田。人名泉曰“御史泉。”

金盘山　在苏口。山势宽平如盘，故名。

双髻山　：又名“笔架山。”

八仙山　，俗呼有仙人过之，足迹隐隐石上。辰山　，郡山之最高者，山有峰，曰“逍遥” ，曰“饮坑” ，曰“牛头。” 又有石若鼓，击之有声。有牛心洞，中悬一石如牛心。旱时乡人以纸揩石，便有水滴，盛之而出，甘雨时至，然不诚不得也。下有芦竹洞，有蛟窟，祷雨辄应。

鱼峰　，唐龙纪元年建万叶教寺。有瀑布、石门、菩萨岩、仙人迹、污樽、水帘、七松坛、万石阶，号“八景瀑布。” 自山顶泻下数百尺，飞溅寻丈，外若珠帘窣地，号“天下第三瀑布。”

黄栀峰　，地产黄栀，峰下旧有三十寺，今存者五，曰石龟、冷水、《威岩》《新安、药师》。

黄龙峰　在南村里。有马仙祠。

百丈峰　上有百丈岩，世传马仙所居。岩畔有双龙泉，旱祷辄应。岩二十馀里，有宝盖洞，马仙飞升处也。

《铜场七峰　》，七峰连属，中三峰并驰，比诸峰特异。

真武岭　在登仙里。上有亭，记“真武君。”

灵地岭　相传梅福修炼于此，故灵。其地蛟窟岭　，旧有蛟滚地成窟，因以名岭。

天湖岭　岭巅有水一泓，故名。

《大雪岭　》“岭多积雪。”

曹岩岭　相传曹圣者常栖息于此。地产杨梅，色红者，俗名《圣者杨梅》。

吉云岩　在南村里。宋侍郎袁枢立庵，祀龚、刘、杨三圣者。乡民有祷辄应。

卧牛岩　在东苌里，形是卧牛，下有窦，可容数人。

鹤峰岩　，岩前两山并立，俗呼“寒山、拾得。” 山上有庵，祀魏王、钱铿二仙。旁有水一泓，可愈患眼。三姑岩　，山形高峙如人立。

《寒岩　下有高涧》，发源岩上。

定心岩　，旧有道人结屋禅定，人以名岩。威礼岩　，相传有道者建庵奉佛，故名。今废。云竹岩　，极高耸，多松竹。

龙兴岩　前有龙兴观

灵仙岩　岩中有马仙庵，祈祷辄应。

《圭峰岩　》峭立如圭。

石鼓岩　上有石鼓，扣之有声。

瑞兴岩　左右常产芝

洋山岩　岩上有田数顷，一望平衍。

“宝历岩　” 有庵奉魏仙，今废。

伏狮岩　，相传越王尝游其地，下有越王潭。宝胜岩　，吼瀑百丈，直泻涧底。

灵岩　，在玉潭岩方，而两穴相叠，上起云气，则大雨在数日间。

红云岛　在吉苑里凤凰山下茶堂前。宋咸平间，丁谓监茶事，于堂前引二泉为龙凤。其中为岛，四面植海棠，晴光掩映，如红云浮其上。今池废，而岛犹隐隐可识。

浮石洞　在响山前。盖溪中小屿，水泛未尝见其没，人以为与之俱浮。相传汉梅福炼丹响山，其徒陈先生者每窃食焉。福怒，拔剑逐之，遂逃入洞中。福曰：“此吾丹之功也。” 乃释之，故又名逃奴洞。风月之夕，舟泊其滨者，或闻水中笛声。宜阳洞　洞初入甚暗，良久方明。后汉宜新太

守杨仲产所居地

紫霞洲　在城中和坊。宋守韩元吉辟北园以增府治，濬池导泉，作亭临之，号紫霞洲，盖取“幔亭紫霞褥” 之义。内有玉仙池，源出处州之龙泉，至乌龙巢口南注，经月城僧舍，穿城而入，潴为大池。宋于此置丰国钱监，引之以给鼓铸。绍兴以后，官冶停铸，水道弗修。元吉与后守赵善俊相继修之，水仍入池。熊克为《记》。惟“建之水，厥有二瑞。官焙岁为茶万馀斤，取足御泉之一泓；官冶岁为钱十万馀缗，取足于龙泉之一派。皆大旱不涸，真天泉也。”

伏洲　洲上有长庆馆，馆后有唐刺史叶灏庙。灏武德中以捍贼卒，贞观初民庙之。庙左有溪潭，时苦霖涨，一夕风雨冒之，沙石填闭，人谓神力。后移建城内古富沙地，名富沙庙矣。

倪坑　唐乾宁中，有道人倪彦松居此，为郡祷雨，其应如响。及卒，葬所居处。五代唐同光三年，郡久旱，加以兵，后大疫，乡人诣墓乞灵，拜伏，方兴云生，而病者即愈十之六。

起莘溪　，出九漈岩，会璜溪。

龙潭溪　：源出白云岩，会璜溪。

东溪　在府城东南政和门外。发源处州松源，会松溪、政和之水而下，至城东南，绕而西，合瓯宁西溪之水，为一大溪，南注延平，抵福州入于海。

沙溪　源出南才顺阳二里，迳本里，入东溪。秦溪　源出古田县，迳秦溪外里，绕南瓦口入大溪。

普通溪　源出南乡，迳登仙里，入东溪。

璜溪　源出丁坑，合九溪、白塔、大富、四流、迳房村口入大溪。上接武夷，下会镡川。波光滉漾，有声淙然，势委曲若璜。其地宋、元至明世族萃处，弦诵相闻。又云：“唐雷鸾钓璜之所。” 鸾，五代时为押衙，乡人立祠于此，并祀徐将军。又有桃源、起莘、龙潭诸溪，俱会于此。溪在璜溪之上，则有仙人山，有龟山，有箱山，而队鱼山在溪南，群山突出若队鱼。又在溪西南者曰“印山” ，在西者曰“凤山” ，在西北者曰“虎山” ，在东北者曰“豸山” ，皆以形名。

房村口溪　源出上里白塔，迳瓯宁高阳里大坋，至叶墩桥下范墩入大溪。

古老岭溪　：源出法云山下，迳石门南下至古老岭下入大溪。

顺阳口溪　与安泰互源出古田县界。

横谷溪　源出瓯宁，迳建宁、吉苑二里，抵横谷铺，下入东溪。

东游溪　源出政和、瓯宁二县界，首迳东游市入于东溪。

川石漈溪　源出政和迳蓬源，主龙蓬口，入于东溪。溪有滩曰书筒盖，溪上石高三寻，广四寻有咫，形如书筒，故以名滩。后石沦溪中，世传唐罗隐过是里，里人慢之，隐因指曰：“书筒沦水川石，无官。” 里人自此诳惑，弦诵衰歇。洪武初，诏民家得自择子弟之秀者送入学宫。有陈伯进者，冨人也，欲择诸孙应诏，其子怀慎举《隐言》对。伯进笑曰：“何诞谚邪？积善之家，必有馀庆。” 怀慎乃送其子昇入学为弟子。及永乐中，徙冨民寔京师，伯进与焉。昇坐往来奉父废学者十馀年，人谓隐言验已。既以明经领乡荐，会试中乙榜，授嘉鱼学。

东苌口溪　源出古田县，经苌口入于东溪。千源溪　源出政和西里及古田县界，流会东苌口溪。

山溪　源出古田县，流至千源，会陂头二水入东溪。

南涧　在登仙里寒岩下。源出岩上，下成小涧。密黯滩　，险滩也。乡人立灵山庙以镇之。蛟潭　，萧子开《记》：“昔有樵子见潭上浮槎，有金环如指大，涉而取之，遂罹其殃，此潭是也。” 越王潭　在房村下里伏狮岩下。相传越王曾游此。

书筒滩　在川石里。有石肖书筒，故名。俗传罗隐云：“书筒落水，川石无官。” 里人惑之，遂废学。明少师杨荣、教谕贾暹俱有记，辨其非。后人知学，复有仕宦者。

凤凰泉　在吉苑里茶焙中。泉甚清洁，上供茶用此濯之。。